นายกรัฐมนตรี? สั่งการให้แก้ปัญหาต่างๆ ที่ส่งผลกระทบต่อสังคมทั้งในประเทศและความเชื่อมั่นระหว่างประเทศ ให้แล้วเสร็จภายในรัฐบาลชุดนี้
นายกรัฐมนตรี? สั่งการให้แก้ปัญหาต่างๆ ที่ส่งผลกระทบต่อสังคมทั้งในประเทศและความเชื่อมั่นระหว่างประเทศ ให้แล้วเสร็จภายในรัฐบาลชุดนี้ พลโท? วีรชน สุคนธปฏิภาค รองโฆษกประจำสำนักนายกรัฐมนตรี แถลงผลการประชุมคณะรัฐมนตรีว่า พลเอก ประยุทธ์ จันทร์โอชา นายกรัฐมนตรี ได้เน้นย้ำว่า ช่วงที่ผ่านมารัฐบาลได้ดำเนินการแก้ไขปัญหาสำคัญต่างๆ? ของประเทศมากมาย อาทิ ปัญหาการทำประมงผิดกฎหมาย การค้ามนุษย์ การละเมิดทรัพย์สินทางปัญญา การทวงคืนผืนป่า ความขัดแย้งที่ใช้ความรุนแรง ปัญหาฝุ่นละออง โดยทั้งหมดส่งผลกระทบต่อสังคม ทั้งภายในประเทศ และกระทบต่อความเชื่อมั่นระหว่างประเทศด้วย นายกรัฐมนตรี? ได้เน้นสั่งการให้มีการตั้งคณะกรรมการของแต่ละกระทรวง เพื่อสอบสวนหาข้อเท็จจริงและจัดทำเป็นบทเรียน เพื่อศึกษาเรื่องต่างๆ ที่เกิดขึ้นและต้องดำเนินการให้แล้วเสร็จภายในรัฐบาลชุดนี้และรายงานมายังนายกรัฐมนตรี เพื่อจะเป็นหลักปฏิบัติที่ดีให้กับแต่ละหน่วยงานในอนาคตให้เกิดความยั่งยืนในการแก้ไขปัญหา พร้อมกันนี้เน้นย้ำเรื่องการทุจริตที่จะต้องดูถึงสาเหตุ วิธีการแก้ไขและป้องกันการเกิดปัญหาในอนาคตอีกด้วย